
««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱԿԱԿՈՌՈՒՊՑԻՈՆ ԿՈՄԻՏԵԻՆ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ
 
1. Ընթացիկ իրավիճակը, իրավական ակտի ընդունման անհրաժեշտությունը 
ՀՀ հակակոռուպցիոն կոմիտեն (այսուհետ՝ Կոմիտե) կազմավորվել է 2021 թվականին և իր գործունեության հինգ տարիների ընթացքում կայացել որպես կոռուպցիայի դեմ պայքարի ոլորտում առանցքային դերակատարում ունեցող մասնագիտացված ինստիտուցիոնալ կառույց։ Այս ժամանակահատվածում Կոմիտեն կարևոր դեր է ստանձնել կոռուպցիոն բնույթի հանցագործությունների բացահայտման, դրանց վերաբերյալ նախաքննության իրականացման, օպերատիվ-հետախուզական միջոցառումների կազմակերպման և իրականացման, ինչպես նաև իր իրավասության շրջանակներում կոռուպցիայի դեմ պայքարի արդյունավետության բարձրացմանն ուղղված այլ գործառույթների ապահովման գործում։ Կոմիտեի կազմավորման հինգերորդ տարեդարձը կարևոր հանգրվան է կառույցի ինստիտուցիոնալ կայացման, անցած ժամանակահատվածում իրականացված աշխատանքների և ձեռքբերված արդյունքների արժևորման տեսանկյունից։ Այս համատեքստում կարևորվում է նաև Կոմիտեի ծառայողների և աշխատողների մասնագիտական ներդրման, պատասխանատու աշխատանքի և իրենց վերապահված գործառույթների պատշաճ իրականացման խրախուսումը։ 
Հաշվի առնելով վերոգրյալը՝ առաջարկվում է ՀՀ կառավարության ««Հայաստանի Հանրապետության 2026 թվականի պետական բյուջեի մասին» օրենքում վերաբաշխում, Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ կատարելու և Հայաստանի Հանրապետության հակակոռուպցիոն կոմիտեին գումար հատկացնելու մասին» որոշման նախագծով Կոմիտեին հատկացնել լրացուցիչ ֆինանսական միջոցներ՝ կազմավորման հինգերորդ տարեդարձի կապակցությամբ Կոմիտեի ծառայողներին[footnoteRef:1] և աշխատողներին պարգևատրելու, նրանց մասնագիտական ներդրումը գնահատելու և հետագա արդյունավետ գործունեությունը խրախուսելու նպատակով։  [1:  «ՀՀ հակակոռուպցիոն կոմիտեի մասին» օրենքի 3-րդ հոդվածի 1-ին մասին 2-րդ կետի համաձայն՝ ՀՀ հակակոռուպցիոն կոմիտեի ծառայողներ են հանդիսանում՝ Կոմիտեում ինքնավար պաշտոն զբաղեցնող անձինք և օպերատիվ-հետախուզական գործառույթներ իրականացնող աշխատակիցները] 

2. Առաջարկվող կարգավորման բնույթը.
Նախագծով առաջարկվում է «Հայաստանի Հանրապետության 2026 թվականի պետական բյուջեի մասին» Հայաստանի Հանրապետության օրենքով նախատեսված միջոցների վերաբաշխման և Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ համապատասխան փոփոխություններ կատարելու միջոցով Կառավարության պահուստային ֆոնդից Կոմիտեին հատկացնել լրացուցիչ ֆինանսական միջոցներ: 

3. Նախագծի մշակման գործընթացում ներգրավված ինստիտուտները և անձինք
Նախագիծը մշակվել է ՀՀ հակակոռուպցիոն կոմիտեի կողմից:

4. Ակնկալվող արդյունքը.
Նախագծի ընդունմամբ ակնկալվում է Կոմիտեում ինքնավար պաշտոն զբաղեցնող անձանց և օպերատիվ հետախուզական գործառույթներ իրականացնող ծառայողների գործունեության արդյունավետույթան հետագա բարելավման խթանում՝ հաշվի առնելով Կոմիտեի առջև դրված խնդիրների կատարման գործում վերջիններիս ունեցած նշանակալի ներդրումը: 

5. Լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին.
Նախագծի ընդունման կապակցությամբ լրացուցիչ ֆինանսական միջոցների անհրաժեշտություն չկա, պետական բյուջեի եկամուտներում և ծախսերում փոփոխություններ չեն նախատեսվում:

6. Նախագծի ընդունման առնչությամբ ընդունվելիք այլ իրավական ակտերի նախագծերը կամ դրանց ընդունման անհրաժեշտության բացակայության մասին. 
Նախագծի ընդունմամբ այլ իրավական ակտերում փոփոխություններ կատարելու անհրաժեշտություն առկա չէ:

7. Կապը ռազմավարական փաստաթղթերի հետ. 
Սույն որոշման ընդունման անհրաժեշտությունը պայմանավորված է Հանրային կառավարման բարեփոխումների ռազմավարությամբ և բխում է ՀՀ կառավարության 2021 թվականի օգոստոսի 18-ի «Հայաստանի Հանրապետության կառավարության ծրագրի մասին» թիվ 1363-Ա որոշման հավելվածի 4.6-րդ բաժնի դրույթներից, համաձայն որի՝ ընդլայնվելու են պետական հատվածի աշխատողների սոցիալական երաշխիքները: 
